बॉर्डर पर फेंकी 5 किलो हेरोइन, BSF ने आवाज सुनते ही चलाया सर्च ऑपरेशन
पंजाब के सरहदी जिले अमृतसर से लगातार तीसरे दिन ड्रोन के माध्यम से घुसपैठ हुई है। India Pakistan Cross Border Heroine Smuggling; Drone Movement Punjab Border | BSF Amritsar
पंजाब के सरहदी जिले अमृतसर में लगातार तीसरे दिन पाकिस्तानी ड्रोन घुसा। 10 दिनों में यह 11वीं कोशिश है, जब पाकिस्तानी ड्रोन ने भारतीय सीमा लांघी है। बॉर्डर सिक्योरिटी फोर्स (BSF) के जवानों ने ड्रोन को डिटेक्ट करने के बाद सर्च अभियान चलाया और खेतों में ड्रॉप की गई 38 करोड़ रुपए की हेरोइन को जब्त करने में सफलता हासिल की है।
घटना अमृतसर के सरहदी गांव राय की है। लगातार दूसरा दिन है जब पाकिस्तानी तस्करों ने तकरीबन 5 किलो के करीब हेरोइन को गांव राय में ड्रॉप किया है। BSF की तरफ से सांझा की गई जानकारी के अनुसार रात जवान गश्त पर थे। इसी दौरान ड्रोन की आवाज सुनाई दी। जैसे ही जवानों ने ड्रोन को निशाना बनाने का प्रयास किया, किसी चीज के गिरने की आवाज सुनाई दी।
रात शुरू किया गया सर्च अभियान
BSF के जवानों ने समय व्यर्थ किए बिना इलाके को सील कर दिया। इलाके में सर्च अभियान चलाया गया। खेतों में पीले रंग का बड़ा पैकेट मिला। जिसमें छोटे-छोटे हेरोइन के पैकेट थे। कुल वजन तोलने के बाद 5.5 किलो आंका गया है। जिसकी इंटरनेशनल वैल्यू तकरीबन 38 करोड़ रुपए है।
बीते दिन जब्त की थी 5.25 किलो हेरोइन
BSF की तरफ से सांझा की गई जानकारी के अनुसार बीते दिन भी जवानों ने इसी गांव से 5.25 किलो हेरोइन को जब्त किया था। वे खेप भी ड्रोन के माध्यम से ही बॉर्डर पर करवा कर फेंकी गई थी। लेकिन जवानों की सतर्कता के कारण पाकिस्तानी तस्करों की यह कोशिश भी नाकामयाब रही थी।